развеселяващи истории за Зайо Байо
Заекът и Мечокът били стари приятели. Един ден им станало скучно и решили да разведрят обстановката:
– Хайде да играем на хеликоптер бе?
– Добре, как се играе?
Мечо грабнал Зайо за ушите, навил ги сякаш изстисква мокра дреха и го хвърлил нагоре. От въртенето, ушите му се разпляскали във въздуха… Играли тази игра няколко дни и Зайо търпял, но накрая му писнало. Не издържал и казал на Мечо:
– Сега е мой ред!
– Добре! – съгласил се Мечо.
– Обаче, искам да затвориш очи!
– Добре!
Тогава Заекът извадил една права лопата и ударил с всичка сила мечката по главата.
– Ааааааааа… – изревал Мечо.
– Няма "Аааааааа!" Да си се пазил от перките…